**Ești vinovată**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ești vinovată că iubesc, că știu ce e iubirea

Și totul a venit firesc, extazul, fericirea

Mi le-ai adus fără să știi, însă irezistibil,

Cu toate că eram copii și totu-i incredibil.

Ești vinovată că privesc cu mult curaj în viață

Privirile nu-mi mai feresc de cei ce dau povață

Că suntem tineri și-i păcat să ne unim destinul,

Însă eu țin neapărat să devenim doar unul.

Ești vinovată pentru tot ce am pe-acest pământ,

Iar să te pierd aș fi netot și-ți spun cu legământ

Că va fi tot cum ne-am dorit în viața noastră nouă,

Căci sentimentele-au sporit, chiar de mă rup în două

Între trecut și viitor, prezentul mă animă

Să-ți fiu iubit și ajutor cu dragoste-mi sublimă.

Ești vinovată, sunt și eu la fel de vinovat

Că ești a mea iubită iar eu al tău bărbat.